als_Latn dik_Latn sag_Latn
Kalvari i gjatë ballkanik
Rajoni bërtet nga të gjitha anët për ndihmë. Kërkon t’i vihet dorë, në invvestime, në infrastrukturë, në standarde, në cilësi. Jo në nacionalizëm. Jo në politikë. Por, sa kohë vetëm dy të fundit do jenë temë bisedash e investimesh, për në Alpet Dinarike në zemër të Serbisë do vijojmë t’i biem nga Kina. Dhe veç lodhjes pa arsye, edhe koha është flori. Në të gjitha kuptimet. Ndaj…
Shqiptarët provokues? Stop këtij protretizimi
Flamuri u valvit me pajisje lodër sepse të vërtetin na e mohuan edhe në një lojë, e jo më në jetën e vërtetë. Në mos flamuri, do ishte goli, fjala apo edhe thjesht prezenca e shqiptarëve që do e conte situatën për aty ku ishte nisur. Ndaj duhej ndalur marrëzia e radhës. Stop portretëzimit shqiptar si provokues e serbve si viktimë. Me gjithë dashurinë e madhe për miqësinë, cdo palë duhet të përgjigjet për pjesën e vet. Në mënyrë civile, mundësisht.
Pranë Zotit, larg Papës
Ditën e vizitës së Papës në Shqipëri, në shi, mes turmës, qendronin një grup motrash katolike, me fytyrën në duar, kokën poshtë e përqendrimin plot besim të thellë, drejt Zotit. Në përfundim të meshës i pashë prapë. Kërkonin të afroheshin te zona e rrethuar. Aty ishin të paprekshmit, politikanët, gratë, miqtë dhe beniaminët e tyre medietikë. Por aty ishte edhe Papa. Ato prisnin radhën për ndonjë përshëndetje e për të thënë mes tyre lutjet e fjalët që vetëm ata i dinë. Nuk kishte radhë. Zona “mos më prek” ishte mbushur me gratë, burrat, miqtë, shërbyesit dhe klientët e politikës. Për shërbyesit e Zotit, nuk kishte vend…
Në skenë Arsimi Profesional
Brendia e arsimit profesional ka kaluar tashmë nga prodhimi drejt profesioneve të shërbimit: ekonomi, menaxhim, hoteleri, turizëm dhe TIK. Ndaj, nga 300 nxënës që ka mesatarisht çdo shkollë profesionale në vend, do të doja të shihja 600 këtë vit. Pas tre vjetësh, do ta kenë më të lehtë t’i përshtaten tregut të punës në krahasim me ata që kanë kartonin e diplomës së universitetit, por që nuk e kanë aftësinë të bëjnë as ç’shkruhet në diplomë, e as ç’kërkon vërtet tregu. Ndaj, forca AFP! Nuk është në të mirë të rilindjes, por është në të mirë të arsimit, ekonomisë, tregut tonë të punës dhe të të përditshmes sonë më të mirë.
Punësim po, por a jemi gati?
Shqipëria ka nevojë për shumë vende pune dhe qeveria aktuale ka premtuar 300 mijë për mandatin(et) e saj. Por, siç do ta kërkonte çdo problem tjetër, edhe çështja e papunësisë si fillim kërkon që në nivel politikë-bërjeje, fillimisht të kuptohet problemi, të ofrohen disa alternativa për zgjidhjen e tij e kjo të shoqërohet si me një strategji, ashtu edhe me një plan veprimi që do ta shoqërojë dhe bëjë sa më realist përqasjen e zgjedhur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn